สภาผู้แทนราษฎร เปิดให้สมาชิกปรึกษาหารือปัญหาความเดือดร้อนของประชาชน ก่อนพิจารณาวาระกระทู้ถาม
การประชุมสภาผู้แทนราษฎร ในเวลา 09.30 น. วันนี้(11 พ.ย.64) ภายหลังการปรึกษาหารือปัญหาความเดือดร้อนของประชาชนเพื่อส่งให้หน่วยงานที่เกี่ยวข้องรับไปดำเนินการแก้ไขแล้ว จากนั้นเป็นการพิจารณาวาระกระทู้ถามรัฐบาลที่น่าสนใจหลายเรื่องทั้งกระทู้ถามสด กระทู้ถามทั่วไปและกระทู้ถามแยกเฉพาะ เช่น เรื่อง ปัญหาการให้บริการของธนาคารกรุงไทยเกิดความล่าช้าในการทำธุรกรรมทางการเงินและเรื่องการแก้ไขปัญหาผู้ประกอบการธุรกิจการท่องเที่ยวที่ได้รับผลกระทบจากวิกฤตการณ์แพร่ระบาดของโรคโควิด-19นอกจากนี้ ยังมีเรื่องที่ประธานจะแจ้งต่อที่ประชุมรับทราบต่างๆ เช่น รับทราบการดำเนินการเกี่ยวกับข้อสังเกตของคณะกรรมาธิการวิสามัญพิจารณาร่างพระราชบัญญัติหอการค้า (ฉบับที่ ..) พ.ศ. .... รับทราบรายงานผลการปฎิบัติงานของสำนักงานการตรวจเงินแผ่นดิน ประจำปี 2563